kardosdrur/scandi-wiki huggingface dataset:
Boulangisme

Boulangisme (fransk: le boulangisme, la boulange) er en politisk bevægelse, der opstod i Frankrig i 1880'erne omkring general Georges Ernest Jean Marie Boulanger, hvis program var revision af den franske republiks forfatning, der ifald den var blevet gennemført, helt ville have kuldkastet republikkens grundlag, idet fx præsidentembedet ville være blevet afskaffet og et etkammersystem indført; styret skulle legitimeres ved plebiscit (folkeafstemninger). Et andet hovedpunkt var en revancekrig mod Tyskland efter nederlaget i den fransk-tyske krig. 

Bevægelsens tid blev meget kort, idet hovedmanden kort efter at være valgt i Nordfrankrig med massiv folkelig opbakning flygtede til Bruxelles. Han blev senere for senatet som rigsret anklaget for højforræderi og, efter påståede svindlerier, som han angiveligt skulle have begået under sin krigsministertid, var kommet frem, "in contumaciam" dømt til deportation. 

Hans tilhængeres kamp for hans politik sivede med tiden ud i intet.

Eksterne henvisninger 
Nordisk Familjebok, Uggleupplagan, bind 3 (1905), sp. 1343; opslag: Boulanger, Georges Ernest Jean Marie 

Frankrigs politik
Anambra

Anambra er  en af  Nigerias 36 delstater med hovedstad i byen  Awka; den største by i delstaten er  Onitsha med 561.106 indbyggere (2005). 

Befolkningen består hovedsageligt af mennesker Igbofolket (98% af befolkningen ) og en lille gruppe af Igalafolket (2% af befolkningen) som lever i den nordvestlige del af området. Anambra erblandt de befolkningsmæssigt 10 største i  Nigeria og den næst tættest befolkede efter delstaten Lagos. 

Dele af området delstaten udgjorde det historiske Kongeriget Nri, der eksisterede fra 948 til 1911.

Geografi 
Den har navn efter floden  Anambra (Omambala) som er en biflod til Niger, som den løber ud i, i den vestlige del af delstaten, og som i det væsentligste danner  dens vestgrænse. Den er samtidig den vigtigste trafikforbindelse til havnene mod syd.

Delstaten ligger i den sydlige del af landet, og grænser mod nord til delstaten Kogi, mod syd til delstaterne Rivers og Imo, mod vest til delstaterne  Delta og Edo og mod øst til Enugu.

Inddeling
Anambra er inddelt i  21 Local Government Areas med nvnene: Aguata, Anambra East, Anambra West, Anaocha, Awka North, Awka South, Ayamelum, Dunukofia, Ekwusigo, Idemili North, Idemili South, Ihiala, Njikoka, Nnewi North, Nnewi South, Ogbaru, Onitsha North, Onitsha South, Orumba North, Orumba South und Oyi.

Politik

Guvernører 
Peter Obi var guvernør fra marts til november 2006, februar til maj 2007 og igen fra juni 2007 til marts 2014.

Erhvervsliv 
Landbrug er et hovederhverv i Anambra. Der dyrkes blandt andet oliepalmer, majs, ris, yams og maniok. Der er også et betydeligt fiskeri.

Eksterne kilder og henvisninger

Officielt websted 

Nigerias delstater
Micelle

En amfifil er et molekyle, der består af en hydrofil og en hydrofob del. I en vandig opløsning over den kritiske micellekoncentration kan amfifiler samle sig og danne en micelle, der er et sfærisk aggregat, hvor de polære hoveder vender ud mod vandet, mens de apolære haler er gemt inde i micellen. I en apolær opløsning er de polære hoveder skjult i stedet, og det er da en inverteret micelle.

I forbindelse med fedtfordøjelsen i tarmsystemet fungerer galdesalte som emulgatorer, hvorved der dannes miceller, som indeholder fedt. 

Micellen binder fedtstofferne så den polære del af emulgatormolekylet peger udad og den upolære indad. Derved kan fedtstofferne passere tarmbarrieren (tarmens epitelceller), da man nu har opnået en vis vandopløselighed.

Se også 

 Natriumlaurylsulfat, SDS

Kildehenvisninger 

Cellebiologi
Biofysik
Bløde materialers fysik
Nuuk Marathon

Nuuk Marathon er et årligt marathon, der løbes i Godthåb, Grønlands hovedstad. Det har været afholdt siden 1990 og tiltrækker omkring 350 løbere.

Rute 
Nuuk Marathons rute er på 21.097,5 meter, der løbes to gange. Ruten passerer den gamle del af byen med kolonihavnen samt forstaden Nuussuaq og lufthavnen og den nye bydel, Qinngorput. Løbet vurderes som et hårdt maratonløb pga. rutens store højdeforskelle.

Nuuk Marathon blev i 2011 vundet af løberne Kim Godtfredsen i tiden 2:43:27 og Liza Tuperna Itzchaky i tiden 3:12:41.
I 2012 vandt langrendsløberen Martin Møller i tiden 2.46,13 timer.

Referencer 

Maratonløb
Sportsarrangementer i Grønland
Marathon
Igbo

Igbo (nogle gange Ndi Igbo) er en af de større etniske grupper i Afrika. Den tæller mellem 15–30 millioner mennesker. De fleste bor i det sydøstlige Nigeria, hvor det er en af de største etniske grupper, og er inddelt  i mange undergrupper . Igbo findes også i stort antal i Cameroun og Ækvatorialguinea. En mindre del af dem bor i andre afrikanske lande og i lande uden for Afrika, dels på grund af udvandring, dels som følge af slavehandel. Antallet i Afrika er ukendt. Igboerne taler igbo (igbo: Asụsụ Igbo), som omfatter hundredvis af  dialekter og igboidsprog.

Eksterne kilder og henvisninger 

GI Jones Photographic Archive of southeastern Nigeria 
Igboguide.org – Insight into Igbo Culture and Language

Folkeslag i Afrika
Folkeslag i Nigeria
Folkeslag i Cameroun
Ækvatorialguinea
Ernst August 5. af Hannover

Ernst August 5. af Hannover (26. februar 1954 i Hannover) er en tysk prins, og han er overhoved for fyrstehuset Hannover. Han er søn af Ernst August 4. af Hannover, og dennes gemalinde prinsesse Ortrud af Glücksborg (1925-1980). Faderen var den sidste kronprins af Hertugdømmet Braunschweig.

Familie 
Fra 1981 til 1997 var Ernst August gift med Chantal Hochuli (2. juni 1955 i Zürich). De har to sønner: 
 Prins Ernst August af Hannover (19. juli 1983).
 Prins Christian af Hannover (1. juni 1985).

I 1999 giftede han sig med arveprinsesse Caroline af Monaco. De har én datter. 
 Prinsesse Alexandra af Hannover (20. juli 1999).

Græske og spanske slægtninge 
Dronning Frederike af Grækenland var Ernst Augusts eneste faster. Gennem hende er han fætter til Konstantin 2. af Grækenland og til dronning Sofia af Spanien.

Kongelige forfædre 
Ernst August er efterkommer af samtlige konger og kurfyrster i Hannover. Han nedstammer også fra kong Georg 3. af Storbritannien, dronning Victoria af Storbritannien, kejser Wilhelm 2. af Tyskland, kong Christian 9. af Danmark, dronning Caroline Mathilde af Danmark-Norge, hertug  Friedrich der Achte af Augustenborg (1829-1880) og hertug Frederik af Glücksborg (1814-1885).

Eksterne links 
 Ernst August  på hjemmesiden Die Welfen  

Kongelige fra Hannover
Huset Hannover
Personer fra Hannover
Simcity (2013)

Simcity er et by-bygning/byplanlægnings simulation computerspil udviklet af Maxis, et underfirma til Electronic Arts. Det er Maxis' femte spil i Simcity serien. Spillet blev udgivet i 2013. 

Den prisvindende filmskaber Davis Guggenheim, der står bag En ubekvem sandhed, var en del af spillets udvikling.

Annonceringen 
Inden spillets annoncering, offentliggjorde det tyske magazin GameStar lækkede artwork billeder. Kort tid efter, var en før-visualiseret trailer udgivet. Spillets blev officielt annonceret 6. marts 2012 ved GDC.

Online spil 
Det nye Simcity vil være det første spil i serien med multiplayer, forskellige spillere kan bygge forskellige byer i en region. I single-player vil specifikke resursers priser blive hentet online.

Resurser 
Spillet vil benytte resurser der er begrænsede.

Modifikationer 
Maxis har udtalt at spillet tillader modifikationer.

Referencer 

Økonomiske simulationsspil
Simcity
Peter Holm (1798-1875)

Peter (også Peder) Holm (1798 – 1875) var en dansk organist og maler.

Holms løbebane blev fra kunstdrejer og instrumentmager til musiklærer, derefter organist ved Vor Frue Kirke i Aarhus. Som maler var Holm elev af C.D. Gebauer. Han udførte især portrætter og miniaturer efter bestilling, men har også malet prospekter fra Aarhus.

Holm udstillede slagmalerier i Hotel du Nord, København, efter Treårskrigen. Landskaberne var malet af Peter Holm, figurerne af sønnen, Niels Emil Severin Holm.

Han var gift med Birgitte Stidsen.

Galleri

Kilder 
 C. Walther Thomsen, Det gamle Aarhus som Kunstnerne saa det, Aarhus: Nellemann & Thomsen 1968, s. 182.

 

Malere fra Danmark
Organister fra Danmark
Danskere i 1800-tallet
Personer fra Aarhus
Rikke Olsen

Rikke Olsen (født 19. april 1975) er en dansk badmintonspiller.

Olsen repræsenterede Danmark under OL 2004 i Athen, hvor hun sammen med Jonas Rasmussen blev nummer fire i mixed double og sammen med Ann-Lou Jørgensen blev slået ud i kvartfinalen i damedouble.

Noter

Eksterne links 
 

Badmintonspillere fra Danmark
Badmintonspillere ved sommer-OL 2000
Badmintonspillere ved sommer-OL 2004
Deltagere for Danmark ved sommer-OL 2000
Deltagere for Danmark ved sommer-OL 2004
Soozie Tyrell

Soozie Tyrell (født 4. maj 1957), tidligere kendt som Soozie Kirschner, er en amerikansk violinist og sanger, mest kendt for sit arbejde med Bruce Springsteen i E Street Band.

Eksterne henvisninger 
 Officiel hjemmeside
 

Violinister fra USA
E Street Band-medlemmer
Musikere fra USA
Personer fra Pisa
Caroline, Prinsesse af Hannover

Prinsesse Caroline af Hannover (Caroline Louise Marguerite Grimaldi; født 23. januar 1957) er en monegaskisk prinsesse, der er det ældste barn af Fyrst Rainier 3. af Monaco og den amerikanske skuespillerinde Grace Kelly. 

Hun tilhører Huset Grimaldi og er storesøster til Fyrst Albert 2. af Monaco og Prinsesse Stephanie af Monaco. Fra 1957 til 1958 og igen fra 2005 til 2014 var hun tronfølger i Fyrstendømmet Monaco. Hun har siden 1999 været gift med Prins Ernst August af Hannover,  der er familieoverhoved for fyrstehuset Welf og tronprætendent til Kongeriget Hannover.

Biografi 

Prinsesse Caroline blev født den 23. januar 1957 i Fyrstepaladset i Monaco som det ældste barn af Fyrst Rainier 3. af Monaco og den tidligere amerikanske skuespillerinde Grace Kelly. Hun er af irsk, britisk, amerikansk, tysk, fransk, belgisk og monegaskisk afstamning. I de første måneder af sit liv var Caroline kortvarigt tronfølger i Monaco, fra sin fødsel og frem til den 14. marts 1958, hvor hendes broder Arveprins Albert blev født og overtog posten om tronfølger. Den 1. februar 1965 blev hendes lillesøster, Prinsesse Stéphanie født.

Prinsesse Carolines mor Fyrstinde Grace døde den 14. september 1982, dagen efter at hun og Prinsesse Stéphanie var udsat for en bilulykke på vej hjem til Monaco efter et besøg i Frankrig.

Efter fyrst Rainiers død i 2005 blev Albert fyrste. Ved faderens død rykkede prinsesse Caroline frem i arvefølgen. Hun var igen tronfølger og arveprinsesse, indtil hendes nevø, Arveprins Jacques blev født i december 2014.

Forlovelse 
Fra marts 1974 til februar 1975 var prinsesse Caroline forlovet med den svensk-italienske Roberto Ingmar Rossellini (født 1950), søn af Ingrid Bergman og Roberto Rossellini.

I begyndelsen af 1990'erne blev Caroline sat i forbindelse med den franske skuespiller Vincent Lindon.

Ægteskaber og børn 
Prinsesse Caroline har giftet sig tre gange.

Carolines første ægteskab (1978-1980) var med fransk-danske forretningsmand Philippe Junot (født 1940). Dette ægteskab var barnløst. Philippe Junot har senere været gift med den danske model Nina Wendelboe-Larsen, som han har fået tre børn med. 
 
Carolines andet ægteskab, indgået d. 29. december 1983, var med italieneren Stefano Casiraghi (1960-1990). De fik tre børn.
 Andrea Casiraghi (født 1984).
 Charlotte Casiraghi (født 1986).
 Pierre Casiraghi (født 1987).
 
Carolines tredje ægteskab blev indgået i 1999. Det er med den tyske prins Ernst August 5. af Hannover. Parret har én datter. 
 Prinsesse Alexandra af Hannover (født 20. juli 1999).

Tilter 
 1957-1958: Hendes højvelbårenhed  (fransk: Son Altesse sérénissime) Arveprinsessen af Monaco.
 1958-1999: Hendes højvelbårenhed Prinsesse Caroline af Monaco. 
 1999-2005: Hendes kongelige højhed Prinsessen af Hannover, prinsesse af Monaco.
 2005–2014: Hendes kongelige højhed Prinsessen af Hannover, arveprinsesse af Monaco.
 siden 2014: Hendes kongelige højhed Prinsessen af Hannover, prinsesse af Monaco.

Noter 

 

Kongelige fra Hannover
Prinsesser
Huset Grimaldi
Personer fra Monaco
Olaf Christian Quist

Olaf Christian Quist (kaldet ”Dr. Peters”) (6. juli 1913 - 29. april 1945 i Aarhus) var under 2. verdenskrig en dansk tolk ved Gestapo i Aarhus. Han var bl.a. den kontakt som Grethe Bartram gav oplysninger til.

Quist blev likvideret af Kjeld Toft-Christensen (kaldet ”Dahl”) fra de jyske L-grupper den 29. april 1945. Han blev sammen med tre andre Gestapo-folk skudt i Hotel Royals restaurant i Aarhus.  

Danskere i 1900-tallet
Danskere i tjeneste for Nazityskland
Mord i Danmark
Prinsesse Alexandra af Hannover (født 1999)

Prinsesse Alexandra Charlotte Ulrike Maryam Virginia af Hannover (tysk: Alexandra Prinzessin von Hannover) (født 20. juli 1999 i Vöcklabruck i Oberösterreich). Hun er tysk og monegaskisk prinsesse. 

Hun er det eneste fælles barn i ægteskabet mellem arveprinsesse Caroline af Monaco og prins Ernst August 5. af Hannover. Hun har ældre halvsøskende både på fædrene og mødrene side.

Arving i Monaco 
Prinsesse Alexandra er placeret efter sin mor og sine ældre monegaskiske halvsøskende i arvefølgen til fyrstetronen i Monaco.

Hun er det yngste barnebarn af Grace Kelly (fyrstinde Gracia Patricia) og fyrst Rainier 3. af Monaco. Det afdøde fyrstepars andre legitime børnebørn har borgerlige fædre, derfor er Prinsesse Alexandra det eneste barnebarn, der har en fyrstelig titel.

Europæiske kongehuse 
Gennem sin far Ernst August af Hannover er prinsesse Alexandra efterkommer af samtlige konger og kurfyrster i Hannover. Hun er oldebarn af Ernst August af Braunschweig, der var hertug af Braunschweig i 1913-1918. 

Hun nedstammer også fra kong Georg 3. af Storbritannien, dronning Victoria af Storbritannien, kejser Wilhelm 2. af Tyskland, kong Christian 9. af Danmark, dronning Caroline Mathilde af Danmark-Norge, hertug Friedrich der Achte af Augustenborg (1829-1880) og hertug Frederik af Glücksborg (1814-1885).  

Som efterkommer af dronning Victoria af Storbritannien har prinsesse Alexandra (en teoretisk) arveret til den britiske trone. 

Dronning Frederike af Grækenland var prinsesse Alexandras fars eneste faster. Gennem Frederike er Alexandra i familie med Irene af Grækenland, Konstantin 2. af Grækenland og med dronning Sofia af Spanien. 

 

Kongelige fra Hannover
Huset Hannover
Huset Grimaldi
Personer fra Monaco
Kongelige fra Østrig
Dalgas Boulevard

Dalgas Boulevard er en gade på Frederiksberg. Gaden er opkaldt efter den danske officer og vejingeniør Enrico Dalgas.
På Dalgas Boulevard ligger bl.a. Lindevang Station (M1 og  M2) og parken Lindevangen. Desuden har CBS en række af  aktiviteter også adresse her.
Dalgas Boulevard krydser både Finsensvej og Peter Bangs Vej.

Eksterne henvisninger 

Gader på Frederiksberg
Jani Christou

Jani Christou (8. januar 1926 i Heliopolis Ægypten – 8. januar 1970 i Athen Grækenland) var en græsk komponist og pianist. 

Christou hører til Grækenlands mest fremtrædende komponister i den klassiske musik. Han studerede komposition i henholdsvis Rom, og Zürich. Han komponerede i begyndelsen i en atonal fri stil, men blev med tiden mere og mere serialist, med improvisation som grundelement i sine kompositioner. 

Han har komponeret tre symfonier,orkesterværker,klaver og vokalstykker.

Han døde på sin 44 års fødselsdag ved en bilulykke i Athen i 1970.

Udvalgte værker 

 Symfoni nr. 1 (1949-1950) - for mezzosopran og orkester
 Symfoni nr. 2 "Oraklet og dramaen" (1957-1958) - for kor og orkester
 Symfoni nr. 3 (1959-1962) (ufuldendt) - for orkester
 "Mysterium" (1965-1966) - for solister, kor, bånd og orkester
 "Phoenix musik" (1949) – for orkester
 "Latin Liturgi" (1953) - for orkester
 "Kong Ødipus"  (1969) – for orkester
 "Agamemnon" (1965) – for orkester
 "Toccata" (1962) – for klaver og orkester

Kilde 
 Biografi 
  Om Jani Christou på musicweb-international.com

Komponister fra Grækenland
Pianister
Omkomne ved trafikulykker i Grækenland
Olaf P. Christensen

Olaf Peder Christensen (28. maj 1928 i Buenos Aires – 6. marts 2012 i Højbjerg) var en dansk erhvervsmand og konservativ politiker. Han var medlem af Århus Byråd fra 1952 frem til 1997, hvor han var rådmand for magistratens 2. afdeling fra 1964 og rådmand for magistratens 5. afdeling fra 1994-1997, samt viceborgmester i 33 år.

Han blev bortadopteret som barn og fandt senere i livet ud af at trafikminister Kjeld Olesen, som han havde forhandlet med i forbindelse med anlæggelse af vejanlæg i Østjylland, var hans halvbror.

Dekorationer 
 Ridder af 1. grad af Dannebrogordenen (31. maj 1991)
 Hjemmeværnets fortjensttegn 		
 Hæderstegnet for 25 års god tjeneste i Civilforsvaret 		
 Kommandør af Hvide Roses Orden
 Officer of the Order of the British Empire
 Ærestegn for Fortjenester (Østrig)

Kilder 

Rådmænd i Aarhus
Medlemmer af Aarhus Byråd
Viceborgmestre fra Det Konservative Folkeparti
Personer fra Buenos Aires
Riddere af 1. grad af Dannebrog
Personer i Kraks Blå Bog (afdøde)
Babytegnsprog

Babytegnsprog, Tegn til Baby, babytegn eller babysigning er er simple tegn udviklet til at kommunikere med hørende spædbørn (0-12 mdr) og tumlinger (12-24 mdr). Der er udførtforskning inden for babytegn.

Babytegn er ikke et tegnsprog, da babytegnene er mere simple.

Babytegn i praksis 
Forældre og andre voksne kan anvende let gestikuleren baseret på tegn fra fx dansk tegnsprog fra barnet er 0 mdr. og indtil talesproget er fult udviklet. Du anvender tegnet sammen med sætningen/ordet, fx når du ammer, så laves der samtidig tegnet for "mælk" og nar babyen skiftes eller du fortæller din baby, at nu er det skiftetid, anvendes tegnet for "skifte". (Eksempelvis. laves tegnet for "mælk" samtidig med ordet siges og barnet efterfølgende får mælk). Anvendt tegn i babystadiet har en række statistisk påviste fordele, der følger barnet op i skolealderen. Det fremmer barnets kognitive udvikling, fremmer talesproget og reducerer frustration niveauet, da der skabes tidlig forståelse for barnets behov og ønsker.

Adfærdsforskning 
Undersøgelse viser, at spædbørn kan lære op mod 80 udtryk (eksempelvis. sulten, bamse, mor/far, "mere", mælk, sut osv.), hvis de stimuleres til at bruge dem i hverdagen.

I en artikel i britiske The Psychologist går professor og udviklingspsykolog Gwyneth Doherty-Sneddon i detaljer med den teoretiske baggrund for babytegn. 

Her udtaler hun bl.a. at babytegn ikke er noget nyt fænomen, da flere variationer af det gennem tiden er blevet brugt til at udbygge børns kognitive evner og tale ). Derudover udtaler hun, at det er bredt anerkendt, at kommunikation er en hjørnesten i et barns udvikling, om det så er kognitivt, socialt, følelsesmæssigt eller adfærdsmæssigt, er kommunikation en altafgørende faktor. ).

Et amerikansk forskerhold ledet af Acredolo og Goodwyn  har udført grundige analyse vedrørende effekten af babysigning. De fremfører at børn hurtigt fatter gestikken, når de jævnligt udsættes for fagterne af voksne omkring dem . 

Mekanismen bag disse fordele er ifølge forskerteamet:

 Et øget antal episoder af fælles visuel opmærksomhed i samspillet mellem forældre og småbørn, der er kendt for at være forbundet med forbedrede sprogkundskaber
 Muliggøre at barnet kan fokusere på emnet og sammenhæng-samtale
 Barnet får mulighed for at forstå og afklare simple begreber, som fylder meget i dets hverdag   .

Kritik af babytegnsprog
Der har gennem de senere år været en del kritik vedrørende babytegn, hvor det bærende argument har været, at babysigning forsinker verbale kommunikations evne. Forskning har dog påvist modsatte effekt.

References

Børn
Sprogforskning
Kropssprog
Tongas kvindefodboldlandshold

Tongas kvindefodboldlandshold er det nationale kvindefodboldlandshold i Tonga som reguleres af Tongas fodboldforbund.

Tonga er medlem af det internationale fodboldforbund FIFA, samt de regionale forbund Oceania Football Confederation (OFC). Indtil videre er det ikke lykkedes for holdet at kvalificere sig til VM eller at vinde Oceania Cup. Det er heller ikke lykkedes for dem at vinde over favoritter, såsom Australien, New Zealand eller andre højtstående OFC-medlemmer. I 2007 kom Tonga på en tredjeplads i Oceania Cup. I Stillehavslegene samme år kom Tonga til finalen, hvor de tabte knebent til Papua Ny-Guinea efter forlænget spilletid.

Tonga er siden Australiens overgang til AFC det 3. bedste oceaniske hold, jf. FIFA's verdensrangliste for kvinder pr. december 2008. Tongas bedste placering på ranglisten over verdens bedste kvindelandshold i verden er en 53. plads. Ved den sidste rangering var Tonga placeret 13 pladser over de regerende Afrikamestre Ækvatorialguinea. Holdet har pr. 2012 spillet 27 kampe, hvoraf de har vundet 10, tabt 11 og spillet 6 uafgjort.

Resultater

OFC Women's Championship 

*Omfatter kampe vundet på straffespark.

Sommer-OL

VM

Kampe

Noter

Eksterne henvisninger 
 Officielle hjemmeside  
 Tonga Football Association hos det kontinentale forbund OFC 
 Tonga Football Association hos FIFA 
 FIFA Team Profile  

Kvindefodboldlandshold
Kvindefodboldlandshold
James Brolin

James Brolin (født 18. juli 1940 i Los Angeles, Californien) er en amerikansk skuespiller, filmproducer og regissør. Han er kendt for roller i sæbeoperaer, filmer, sitcoms på TV. 

Brolin er far til skuespilleren Josh Brolin og gift med sangerinden og skuespilleren Barbra Streisand.

Eksterne henvisninger 

 

Skuespillere fra Californien
Personer fra Los Angeles
Kamassia

Kamassia (Camassia) er flerårige løgvækster med grundstillede, linjeformede blade. Blomsterne findes i endestillede stande på oprette, bladbærende skud, og de er 3-tallige og regelmæssige med hvide, lilla, blåviolette eller purpurrøde blomsterblade. Frugterne er kapsler med mange frø.

 Spiselig Kamassia (Camassia quamash)

 Camassia angusta
 Camassia cusickii
 Camassia howellii
 Camassia leichtlinii
 Camassia scilloides

Henvisninger 

Asparges-familien
José Enrique

José Enrique Sánchez (født 23. januar 1986 i Valencia) er en pensioneret spansk fodboldspiller, der spillede venstre back.

José Enrique begyndte sin karriere i Levante, men skiftede i 2005 til Valencia C.F., der umiddelbart efter udlejde ham til Celta Vigo for sæsonen 2005-2006. I 2006 skiftede han til Villareal og nåede at spille 23 kampe for klubben inden han i august 2007 blev solgt til Newcastle United for 6,5 million engelske pund.

Han opnåede 119 kampe for Newcastle i perioden 2007 til august 2011, hvor han blev solgt til Liverpool F.C. for 7 millioner pund.

Det blev til seks sæsoner i Liverpool og 76 kampe, men det var sparsomt med spilletid i de sidste tre sæsoner, og fik ophævet sin kontrakt i sommeren 2016. Derpå vendte han tilbage til hjemlandet, hvor han fik kontrakt med Real Zaragoza, hvor han fik 27 kampe. Imidlertid fik han en besværlig knæskade, der endte med at betyde, at han indstillede sin karriere i september 2017.

I 2018 blev José Enrique diagnosticeret med en sjælden hjernetumor, men efter en operation, hvor tumoren blev fjernet, blev han et år senere erklæret fuldstændig helbredt.

Referencer

Eksterne henvisninger 
 

Fodboldspillere fra Levante UD
Fodboldspillere fra Valencia CF
Fodboldspillere fra Celta de Vigo
Fodboldspillere fra Villarreal CF
Fodboldspillere fra Newcastle United F.C.
Fodboldspillere fra Liverpool F.C.
Fodboldspillere fra Real Zaragoza
Personer fra Valencia
Kazenga LuaLua

Kazenga LuaLua (født 10. december 1990) er en congolansk fodboldspiller, der spiller wing, for klubben Brighton Hove And Albion.

Eksterne henvisninger 

Fodboldspillere fra Brighton & Hove Albion F.C.
Fodboldspillere fra Demokratiske Republik Congo
Powerman 5000

Powerman 5000 er et amerikansk metal band dannet i 1991.

Diskografi 
 The Blood-Splat Rating System/Mega!! Kung Fu Radio (1995/1997)
 Tonight the Stars Revolt! (1999)
 Anyone for Doomsday? (2001)
 Transform (2003)
 Destroy What You Enjoy (2006)
 Somewhere on the Other Side of Nowhere (2009)
 Copies, Clones & Replicants (2011)
 Builders of the Future (2014)
 New Wave (2017)
 The Noble Rot (2020)

Heavy metal-grupper
Metalgrupper fra USA
Musikgrupper fra USA
Musikgrupper fra 1991
FIFA 12

FIFA 12 er den 19. og nyeste udgave i FIFA-serien

Ligaer 

FIFA-serien
Computerspil fra 2011
PlayStation 3-spil
PlayStation 2-spil
PlayStation Portable-spil
Windows-spil
Xbox 360-spil
Wii-spil